Fra 1970 og utover hadde Wahl flere administrative og pedagogiske stillinger i Vestfold og kommunene der. Hun arbeidet blant annet for skolepsykologisk tjeneste i Sandefjord med spesialopplegg for barn med atferdsvansker. Senere var hun ansatt i Larvik kommune med ansvar for å utrede, etablere og veilede familiebarnehager. Hun sto videre for utredning og oppstart av Vestfolds første fritidshjem (tilsvarende senere skolefritidsordning).